CELEX: 32017R0940
Language: lt
Date: 2017-06-01 00:00:00
Title: 2017 m. birželio 1 d. Komisijos įgyvendinimo reglamentas (ES) 2017/940 dėl leidimo naudoti skruzdžių rūgštį kaip visų rūšių gyvūnų pašaro priedą (Tekstas svarbus EEE. )

2.6.2017   
               
               
                  LT
               
               
                  Europos Sąjungos oficialusis leidinys
               
               
                  L 142/40
               
            KOMISIJOS ĮGYVENDINIMO REGLAMENTAS (ES) 2017/940
      2017 m. birželio 1 d.
      dėl leidimo naudoti skruzdžių rūgštį kaip visų rūšių gyvūnų pašaro priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:
      
                  (1)
               
               
                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
               
            
                  (2)
               
               
                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti skruzdžių rūgštį. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
               
            
                  (3)
               
               
                  prašymas pateiktas dėl leidimo naudoti skruzdžių rūgštį kaip visų rūšių gyvūnų pašaro priedą, priskirtiną prie kategorijos „technologiniai priedai“;
               
            
                  (4)
               
               
                  Europos maisto saugos tarnyba (toliau – Tarnyba) 2015 m. balandžio 30 d. (2) nuomonėje padarė išvadą, kad siūlomomis naudojimo sąlygomis skruzdžių rūgšties preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas veiksmingai slopina pašarinėse žaliavose ir kombinuotuosiuose pašaruose esančias patogenines bakterijas ir sumažina jų kiekį. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
               
            
                  (5)
               
               
                  atlikus skruzdžių rūgšties preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
               
            
                  (6)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytą preparatą, priklausantį priedų kategorijai „technologiniai priedai“ ir funkcinei grupei „higieninių savybių stiprikliai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
      2 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 1 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 268, 2003 10 18, p. 29.
      
         (2)  EFSA Journal 2015; 13(5):4113.
      
         PRIEDAS
         
                     Priedo identifikavimo numeris
                  
                  
                     Priedas
                  
                  
                     Cheminė formulė, aprašymas, analizės metodas
                  
                  
                     Gyvūno rūšis arba kategorija
                  
                  
                     Didžiausias amžius
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     Skruzdžių rūgšties kiekis mg/kg visaverčio pašaro, kurio drėgnis yra 12 %
                  
               
                     
                        Technologiniai priedai: higieninių savybių stiprikliai
                     
                  
               
                     1k236
                  
                  
                     Skruzdžių rūgštis
                  
                  
                     
                        Priedo sudėtis
                     
                     Skruzdžių rūgštis (≥ 84,5 %)
                     Skysto pavidalo
                     
                        Veikliosios medžiagos apibūdinimas
                     
                     Skruzdžių rūgštis (≥ 84,5 %)
                     H2CO2
                     
                     CAS Nr. 64–18–6
                     
                        Analizės metodas
                         (1)
                     
                     Skruzdžių rūgšties nustatymas: jonų chromatografijos metodas su elektrinio laidžio nustatymu (IC-ECD).
                  
                  
                     Visų rūšių gyvūnai
                  
                  
                     —
                  
                  
                     —
                  
                  
                     10 000 
                  
                  
                     
                                 1.
                              
                              
                                 Priedo ir premikso naudojimo taisyklėse nurodyti laikymo sąlygas.
                              
                           
                                 2.
                              
                              
                                 Iš įvairių šaltinių gautos skruzdžių rūgšties mišinys neturi viršyti didžiausio leidžiamo kiekio visaverčiame pašare.
                              
                           
                                 3.
                              
                              
                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.
                              
                           
                  
                     2027 6 21
                  
               
            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports